Ellopott egy traktort, balesetet szenvedett vele, majd meztelenül menekült a rendőrök elől egy magyar fiatal a Münchenhez közeli Sauerlach településének közelében, írja a merkur.de.

A 21 éves férfi egy farmról tulajdonította el a járművet, majd behajtott egy istállóba, ahol mezőgazdasági eszközöknek ütközött.

A traktor tulajdonos meghallotta a zajt, és üldözőbe vette az elkövetőt. A magyar férfi menekülés közben előbb elhagyta a cipőjét, majd levette a pólóját. Ezután fennakadt egy kerítésen, és a nadrágjától is meg kellett szabadulnia. Amikor a rendőrök utolérték, a fiatal teljesen meztelen volt.

A gyanúsítottnak 1.6 ezrelékes volt a véralkoholszintje. Tettére nem tudott magyarázatot adni.

Kiemelt kép: Thinkstock